Politehnica Iaşi a învins-o pe FC Hermannstadt cu scorul de 1-0 (0-0), luni, în deplasare, într-un meci din etapa a opta a fazei play-out a Superligii de fotbal.
Poli Iaşi venea după două înfrângeri consecutive.
Sibienii au pierdut doar al doilea lor meci pe teren propriu în acest sezon, primul eşec pe teren propriu fiind consemnat în prima etapă, 10 victorii şi opt egaluri.
În sezonul regulat, FC Hermannstadt s-a impus cu 3-1 în deplasare, iar în retur a fost egal, 0-0.
AFC Hermannstadt - FC Politehnica Iaşi 0-1 (0-0), Stadion Municipal - Sibiu
A marcat: Adel Bettaieb (74).
Arbitru: Ionuţ Coza (Cernica); arbitri asistenţi: Marius Badea (Râmnicu Vâlcea), Adrian Popescu (Craiova); al patrulea oficial: Marius Omuţ (Satu Mare)
Arbitru video: Cătălin Popa (Piteşti); arbitru asistent video: Ionel Valentin Dumitru (Gherghiţa/Prahova)
Observatori: Irina Mîrţ (Bucureşti) - CCA, Ion Ion (Bucureşti) - LPF